         На основу члана 18. и 19. Закона о јавном информисању и медијима („Сл. гласник РС“ бр. 83/14, 58/15 и 12/16 , члана 4,8 и 9.  Правилника о суфинансирању пројеката за  остваривањејавног интереса  у области јавног информисања(„Сл. гласник РС“ бр. 126/2014),члана 43. Статута града Јагодине (,,Службени гласник града Јагодине“ бр. 1/08, 2/08, 14/13 и 17/15 и 18/16), члана 10. Одлуке о буџету града Јагодине за 2017. годину, (,,Службени гласник града Јагодине“ бр.21/16), члана 4. Одлуке о градском већу (,,Службени гласник града Јагодине“ број 1/08) и члана 1. Одлуке о расписивању конкурса за суфинансирање пројекта ради остваривања јавног интереса у области јавног информисања у 2017. години, (,,Службени гласник града Јагодина“ бр 1/17), Градско веће града Јагодине, расписује

ЈАВНИ ПОЗИВ ЗА УЧЕШЋЕ НА КОНКУРСУ
ЗА СУФИНАНСИРАЊЕ ПРОЈЕКАТА РАДИ  ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ГРАДА ЈАГОДИНЕ у 2017. ГОДИНИ
  I  Намена средстава за остваривање јавног интереса, тј. јавни интерес који ће се  конкурсом суфинансирати 
     Намена конкурса је суфинансирање производње медијских садржаја из области јавног информисања, који доприносе истинитом, непристрасном, правовременом и потпуном информисању свих грађана на територији града Јагодине; заштити и развоју људских права и демократије, унапређивању правне и социјалне државе; слободном развоју личности и заштити деце и младих; развоју културног и уметничког стваралаштва; развоју образовања, укључујући и медијску писменост као део образовног система; унапређивању медијског и новинарског професионализма и осталих медијских садржаја који доприносе задовољавању потреба за информацијама и садржајима из свих области живота, без дискриминације.

II  Износ средстава која су опредељена за  конкурс 
     Укупан износ средстава намењен за суфинансирање пројеката ради остваривања јавног интереса у области јавног информисања је  опредељен Одлуком о буџету града Јагодине за 2017. годину и износи до 6.880.000,00 динара.  
     Најмањи износ средстава која се одобравају по пројекту је 50.000,00 динара, а највећи износ средстава која се одобравају по пројекту је 6.880.000,00  динара.

III         Право учешћа на Конкурсу имају :
· издавач медија који је уписан у Регистар медија, који се води у Агенцији за
привредне регистре;

· правно лице, односно предузетник који се бави производњом медијских
садржаја и који приложи доказ да ће суфинансиран медијски садржај бити реализован путем медија.

    Право учешћа на конкурсу немају издавачи који се финансирају из јавних прихода као и издавачи медија који нису уписани у Регистар медија.

    Право учешћа на конкурсу немају лица која су у претходном периоду добила средства намењена пројектном суфинансирању, а нису на време и у прописаној форми поднела наративни и финансијски извештај.

IV       Услови за учешће на конкурсу
         Учесник конкурса  може конкурисати само с једним пројектом. Ако је учесник конкурса издавач више медија, може на конкурсу учествовати са једним пројектом за сваки медиј.

              Пројекат у овом смислу овог конкурса подразумева заокружену програмску        

       целину  или део целине (жанровска и временска) којом се доприноси остваривању   

      јавног   интереса у области јавног информисања на територији града Јагодине..

               Да су медијски прилози видљиви и доступни грађанима Јагодине.

        Учесник конкурса може поднети захтев за суфинансирање пројеката у износу од највише 80% вредности предложеног пројекта, односно највише до износа утврђеног конкурсом.

        Учесник конкурса који је поднео пројекат са непотпуном или непрецизно попуњеном документацијом, обавештава се да недостатак отклони у накнадно одређеном року. Пројекат учесника конкурса који у накнадно одређеном року не достави тражену документацију, не разматра се.

      Учеснику конкурса који није поднео ниједан прописани документ наведен у јавном позиву за учешће на конкурсу, осим обрасца за пријаву, не доставља се обавештење и његов пројекат се не разматра.

      Пројекат који је достављен након прописаног рока за подношење, не разматра се.

V       Критеријуми за оцену пројеката
Критеријуми на основу којих ће се оцењивати пројекти пријављени на конкурс су:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.

На основу критеријума из става 1. тачка 1) овог члана, посебно се оцењује:

1. Значај пројекта са становишта:

- остваривања јавног интереса у области јавног информисања;

- остваривање намене конкурса;

- усклађености пројекта са реалним проблемима, потребама и приоритетима циљних група;

- идентификованих и јасно дефинисаних потреба циљних група;

- заступљености иновативног елемента у пројекту и новинарско истраживачког приступа.

2. Утицај и изводљивост са становишта:

- усклађености планираних активности са циљевима, очекиваним резултатима и потребама циљних група;

- степена утицаја пројекта на квалитет информисања циљне групе;

- мерљивости индикатора који омогућавају праћење реализације пројекта;

- разрађености и изводљивости плана реализације пројекта;

- степена развојне и финансијске одрживост пројекта (позитивни ефекти пројекта настављају се након што се оконча подршка).

3. Капацитети са становишта:

- степена организационих и управљачких способности предлагача пројекта;

- неопходних ресурса за реализацију пројекта;

- стручних и професионалних референци предлагача пројекта, које одговарају предложеним циљевима и активностима пројекта.

4. Буџет и оправданост трошкова са становишта:

- прецизности и разрађеност буџета пројекта, који показује усклађеност предвиђеног трошка са пројектним активностима;

- економске оправданости предлога буџета у односу на циљ и пројектне активности.

На основу критеријума из става 1. тачка 2) овог члана посебно се оцењује:

1) да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда(податке прибавља стручна службa од Регулаторног тела за елeктронске медије, за електронске медије, а од Савета за штампу, за штампане и онлајн медије);

2) доказ о томе да су након изрицања казни или мера предузете активности које гарантују да се сличан случај неће поновити.

Специфични ближи критеријуми за оцењивање пројеката:

- доступност (покривеност фреквенцијом и дистрибуција) медијских садржаја већем броју корисника првенствено на територији града Јагодине,

-у којој мери и у  ком обиму  предложени пројекат доприноси благовременом информисању о дневним догађајима и актуелностима на територији града  Јагодине,

-квалитет информисања (истинито, непристрасно, правовремено и потпуно информисање грађана на територији града Јагодине),

- награде и признања,

     Конкурсна комисија ће приликом оцењивања пројеката, поред испуњености горе наведених критеријума, оцењивати и критеријум остваривање јавног интереса у области јавног информисања од локалног значаја у складу са Законом о локалној самоуправи.

VI    Рок за пријављивање на конкурс 
    

       Пријава на Конкурс са пратећом документацијом се подноси у затвореној коверти на адресу: Град Јагодина, Краља Петра I бр. 6, 35000 Јагодина, са  ознаком: пуног  имена  и адресе пошиљаоца и назнаку : Јавни позив за учешће на Конкурсу за суфинансирање пројеката у области јавног информисања на територијио града Јагодине у 2017.години број 401-67/17-03, или предајом  лично у пријемној канцеларији града Јагодине –  на писарници Градске управе за опште и заједничке послове града Јагодине. 

Додатне информације могу се добити радним данима на телефон 035/8150508.

     Јавни позив биће објављени у новинама „Нови пут“, а  може се преузети и на интернет страници града Јагодине www.jagodina.rs. Обрасци за подношење предлога пројекта могу се преузети са интернет странице града Јагодине www.jagodina.rs.
Рок за подношење пријава и пројеката је осам дана  од дана објављивања односно од 02.02.2017. до 09.02.2017. године.
Неблаговремене и непотпуне пријаве се неће разматрати.

VII   Документација коју прилаже подносилац пројекта 
  Учесник конкурса је обавезан да поред јединствених образаца који се могу преузети са интернет странице града Јагодине приложи и следећа документа у једном примерку:

1. Образац 1/1  (пријава) и Образац 1/2 (буџет пројекта).

2. фотокопију решења о регистрацији правног лица или предузетника у Агенцији за привредне регистре;

3. фотокопију решења о регистрацији из Регистра медија, односно Регистра јавних гласила у Агенцији за привредне регистре;

4. фотокопију дозволе за емитовање радио и/или ТВ програма издата од регулаторног тела за електронске медије;

5. оверену изјаву/сагласност медија (или више њих) да ће програмски садржај бити емитован/објављен у том медију (обавезно само за правна лица и предузетнике регистроване за продукцију телевизијског и радијског програма);

6. оверену изјаву да нема изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда односно оверена изјава о томе да су након изрицања казни и мера предузете активности којом гарантују да се сличан случај неће поновити.

Учесник конкурса који је поднео пројекат са непотпуном или непрецизно попуњеном документацијом, обавештава се да недостатак отклони у накнадно одређеном року. Пројекат учесника конкурса који у накнадно одређеном року не достави тражену документацију, не разматра се.

      Учеснику конкурса који није поднео ниједан прописани документ наведен у јавном позиву за учешће на конкурсу, осим обрасца за пријаву, не доставља се обавештење и његов пројекат се не разматра.

      Предлог пројекта доставља се на прописаним обрасцима и у супротном се неће узети у разматрање
       Пројекат који је достављен након прописаног рока за подношење, не разматра се.

Конкурсни материјал се не враћа.

      Проверу документације поднете на  конкурс врши стручна служба органа који је расписао конкурс.Провера документације  односи се на испуњеност услова за учешће на конкурсу и поштовање рокова. 
    Стручна служба органа који је расписао конкурс сачињава записник о испуњености услова за учешће на конкурсу за све пристигле пројекте и доставља записник члановима комисије.

VIII    Конкурсна комисија  

Поступак за избор медија спроводи стручна комисија од три (3) или пет (5)чланова, у зависности од броја приспелих пријава.

Чланове стручне комисије за спровођење конкурса именује градоначелник из реда независних стручњака за медије и медијских радника који нису у сукобу интереса и не обављају јавну функцију.

Град Јагодина обавештава новинарска и медијска удружења, као и медијске стручњаке заинтересоване за рад у комисији да доставе предлог за чланове комисија, за сваки конкурс посебно.

Право на предлагање чланова имају новинарска и медијска удружења која су регистрована најмање три године пре датума расписивања конкурса.

Рок за достављање предлога за чланове комисије, исти је као и рок за подношење пријава на конкурс односно до 09.02.2017. године
IX    Одлука о расподели средстава

Одлуку о расподели средстава, у форми решења са образложењем, доноси Градско веће града Јагодине, а на основу образложеног предлога Комисије.

Одлука о расподели средстава доноси се најкасније у року од 30 дана од дана закључења Конкурса.

Орган који је расписао конкурс доставља скенирано решење сваком учеснику конкурса у електронској форми и објављује га на интернет страници града Јагодине.

На веб-сајту поред решења о расподели средстава са образложењем објављује и предлог Комисије о расподели средстава.

На основу коначног решења о додели средстава, закључује се уговор који је основ за праћење реализације пројекта.Уговором ће се ближе уредити права и обавезе уговорних страна.

X Извештај о спроведеним активностима 
Учесници конкурса који су добили средства,  извештај о реализацији пројекта достављају органу који је доделио средства, у форми наративног и финансијског извештаја, а у складу са  законом и закљученим уговором.

Извештај мора бити потписан од стране овлашћеног лица и оверен печатом.

Уз извештај се доставља и доказ о реализацији пројекта.

